OpenLLM-France/wikimedia huggingface dataset:
# Erwin Casmir

Erwin Casmir (Spandau, 2 de desembre de 1895 - Frankfurt del Main, 19 d'abril de 1982) va ser un tirador d'esgrima alemany que va competir durant les dècades de 1920 i 1930, i guanyador de tres medalles olímpiques. Era nebot de Gustav Casmir i pare de Norman Casmir, ambdós tiradors olímpics.
El 1928 va prendre part en els Jocs Olímpics d'Amsterdam, on disputà quatre proves del programa d'esgrima. Guanyà la medalla de plata en la prova de floret individual, mentre fou quart en la de sabre per equips i sisè en la de sabre individual.
Quatre anys més tard, als Jocs de Los Angeles, disputà dues proves del programa d'esgrima. Fou quart en la prova de sabre individual i cinquè en la de floret individual.
La tercera i darrera participació en uns Jocs fou el 1936, a Berlín, on disputà tres proves del programa d'esgrima. Guanyà la medalla de bronze en les proves de floret per equips i sabre per equips, mentre fou quart en la de floret individual.
Entre 1935 i 1945 i de 1949 a 1982 fou membre del Comitè Olímpic Alemany. El 2008 fou incorporat al Saló de la Fama dels Esports Alemanys.

## Referències

* 1 2 3 4 5 «Erwin Casmir Olympic Results». sports-reference.com. Arxivat de l'original el 17 d'abril 2020. [Consulta: 26 maig 2018].
# Erwin Sietas

Erwin Sietas (Hamburg, 24 de juliol de 1910 - Hamburg, 20 de juliol de 1989) fou un nedador alemany, especialista en proves de braça, que va competir durant les dècades de 1920 i 1930.
Durant la seva carrera esportiva va prendre part en tres edicions dels Jocs Olímpics d'Estiu, el 1928, 1932 i 1936, sempre disputant la prova dels 200 metres braça del programa de natació. El 1928, a Amsterdam, i el 1932, a Los Angeles, fou quart en aquesta prova, mentre el 1936, a Berlín, guanyà la medalla de plata, rere el japonès Tetsuo Hamuro.
En el seu palmarès també destaquen una medalla d'or, una de plata i una de bronze en els 200 metres braça al Campionat d'Europa de natació en les edicions de 1931, 1934 i 1938. Guanyà els campionats nacionals dels 200 metres braça de 1929, 1932 a 1934 i 1937 i el 1935 va establir el rècord del món en aquesta mateixa distància. Fou l'únic nedador europeu en guanyar una medalla olímpica entre els Jocs de 1928 i els de 1952. El 1992 fou incorporat a l'International Swimming Hall of Fame.

## Referències

* 1 2 Erwin Sietas a Sports Reference (arxivat)
* ↑ «World Record Progression», 16-07-2010. Arxivat de l'original el 2010-07-16. [Consulta: 17 juliol 2020].
* ↑ ERWIN SIETAS (GER) 1992 Honor Pioneer Swimmer Arxivat 2019-09-27 a Wayback Machine.. ishof.org
# Estella Agsteribbe

Estella Agsteribbe (neerlandès: Stella Blits-Agstribbe) (Amsterdam, 6 d'abril de 1909 - Auschwitz, 17 de setembre de 1943) va ser una gimnasta artística neerlandesa que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla d'or en el concurs complet per equips del programa de gimnàstica.
Com d'altres membres del seu equip era jueva i durant la Segona Guerra Mundial fou deportada i assassinada al camp de concentració d'Auschwitz, juntament amb bona part de la seva família.

## Referències

* ↑ «Estella Agsteribbe Olympic Results». sports-reference.com. Arxivat de l'original el 28 d’abril 2013. [Consulta: 29 maig 2018].
* ↑ Taylor, Paul. Jews and the Olympic Games: The Clash Between Sport and Politics : with a Complete Review of Jewish Olympic Medallists. Sussex Academic Press, 2004. ISBN 9781903900871.
* ↑ Mayer, P.Y.. Jews and the Olympic Games: sport : a springboard for minorities. Vallentine Mitchell, 2004. ISBN 9780853034513 [Consulta: 14 abril 2015].
* ↑ Schaffer, Kay; Smith, Sidonie. The Olympics at the Millennium: Power, Politics, and the Games. Rutgers University Press, 2000, p. 60–62. ISBN 978-0-8135-2820-5.
* ↑ Yogi Mayer, Paul. Jews and the Olympic Games. Vallentine Mitchell, 2004, p. 238. ISBN 978-0-85303-451-3.
* ↑ Taylor, Paul. Jews and the Olympic Games. Sussex Academic Press, 2004, p. 107. ISBN 978-1-903900-87-1.

## Enllaços externs

* Estella Agsteribbe en Yad va-Xem (castellà)
# Esther Brand

Esther Brand (Springbok, 29 de setembre de 1922 - Bloemfontein, 20 de juny de 2015), nascuda van Heerden, va ser una atleta sud-africana, especialista en salt d'alçada i llançament de disc, que va competir entre finals de la dècada de 1930 i començament de la de 1950.
El 1941 igualà el rècord del món del salt d'alçada amb 1,66 metres. El 1952 va prendre part en els Jocs Olímpics d'Estiu de Hèlsinki, on va disputar dues proves del programa d'atletisme. Va guanyar la medalla d'or en la competició del salt d'alçada, mentre en la del llançament de disc fou vintena.
Va morir el 2015 per les ferides provocades per una caiguda.

## Millors marques

* Salt d'alçada. 1m 67cm (1952)
* Llançament de disc. 40.30 metres (1952)

## Referències

* 1 2 3 Esther Brand a Sports Reference (arxivat)
* ↑ Olimpiese atleet Esther Brand (92) ‘blaas stil laaste asem uit’. netwerk24.com (21 June 2015) (afrikaans)
* ↑ «Olimpiese atletieklegende oorlede – praag.co.za — 20 jaar jonk!» (en afrikaans). Arxivat de l'original el 2015-06-22. [Consulta: 24 agost 2020].
* ↑ Fitxa a trackfield.brinkster.net
# Ettore Rivolta

Ettore Rivolta (Milà, 3 de setembre de 1904 - Milà, 17 d'octubre de 1977) va ser un atleta italià, especialista en marxa, que va competir durant la dècada de 1930.
El 1932 va prendre part en els Jocs Olímpics d'Estiu de Los Angeles, on fou cinquè en la prova dels 50 km marxa del programa d'atletisme. Quatre anys més tard, als Jocs de Berlín, fou dotzè en la mateixa prova.
En el seu palmarès destaca una medalla de bronze en els 50 km marxa del Campionat d'Europa d'atletisme de 1934.

## Millors marques

* 50 km marxa. 4h 35' 53" (1935)

## Referències

* 1 2 3 «Ettore Rivolta Olympic Results». sports-reference.com. Arxivat de l'original el 6 de gener 2009. [Consulta: 18 abril 2020].
* ↑ Fitxa a trackfield.brinkster.net
# Eva Janko

Eva Janko (Floing, 24 de gener de 1945), nascuda Eva Egger, és una atleta austríaca, ja retirada, especialista en el llançament de javelina, que va competir entre les dècades de 1960 i 1980.
El 1968 va prendre part en els Jocs Olímpics de Ciutat de Mèxic, on guanyà la medalla de bronze en la prova del llançament de javelina del programa d'atletisme. Quatre anys més tard, als Jocs de Múnic, fou sisena en la mateixa prova del programa d'atletisme. La tercera, i darrera participació en uns Jocs fou el 1976 a Mont-real, on fou novena en el llançament de javelina.
En el seu palmarès també destaquen els campionats nacionals del 4×100 metres (1973), llançament de pes (1968), llançament de javelina (1968, 1970, i de 1972 a 1982) i pentatló (1967 i 1972).

## Millors marques

* Llançament de javelina. 61,80 metres (1973)

## Referències

* 1 2 3 Eva Janko a Sports Reference (arxivat)
* ↑ «Österreichischer Leichtathletik-Verband». [Consulta: 24 setembre 2020].
* ↑ Fitxa a trackfield.brinkster.net
# Eva Pfarrhofer

Eva Pfarrhofer (Viena, 29 de maig de 1928 - Viena, 3 de maig de 2017), de casada Worisch, fou una saltadora austríaca, que va competir durant la dècada de 1950. Fou pionera de la natació sincronitzada a Àustria i membre honorari de la federació austríaca de natació.
El 1952 va prendre part en els Jocs Olímpics d'Estiu de Hèlsinki, on fou novena en la prova del palanca del programa de salts. Quatre anys més tard, als Jocs de Melbourne, fou tretzena en la mateixa prova.
En el seu palmarès destaca una medalla de bronze en el salt de palanca de 10 metres de Campionat d'Europa de natació de 1954 i dues medalles d'or a les Universíades de 1955.
El 1957 es casà amb el també saltador Franz Worisch. Els seus fills Michael Worisch i Alexandra Worisch i neta Nadine Brandl també han estat destacats esportistes. Un cop retirada de la competició va treballar al grup de dansa Volksoper i com a coreògrafa per a televisió i cinema, a més de formar-se com a entrenadora a l'Institut de Ciències de l'Esport de Viena.

## Referències

* ↑ «Esquela», 16-11-2018. Arxivat de l'original el 2018-11-16. [Consulta: 16 octubre 2020].
* 1 2 3 «Schwimmsport trauert um Eva Worisch - derStandard.at» (en alemany austríac). [Consulta: 16 octubre 2020].
* ↑ Eva Pfarrhofer a Sports Reference (arxivat)
* ↑ «European Swimming Championships (Men)». [Consulta: 28 juliol 2020].
# Feodora zu Solms

Feodora zu Solms (Baruth/Mark, 5 d'abril de 1920 - Viena, 23 de març de 2006) va ser una atleta alemanya de naixement, però nacionalitzada austríaca després del seu casament amb Gert Schenk el 1942, especialista en salt d'alçada, que va competir entre les dècades de 1930 i 1950.
El 1952 va prendre part en els Jocs Olímpics de Hèlsinki, on fou sisena en la prova del salt d'alçada del programa d'atletisme.
Com a alemanya guanyà una medalla de bronze en la prova del salt d'alçada al Campionat d'Europa d'atletisme de 1938 i el campionat alemany de 1939. Un cop nacionalitzada austríaca guanyà el títol nacional el 1948, 1951 i 1952. El 1961, quatre anys després d'enviudar del primer matrimoni, es va casar amb Karl Adolf Prinz von Auersperg.

## Millors marques

* Salt d'alçada. 1,64 metres (1938)

## Referències

* 1 2 3 «Feodora Schenk Olympic Results». sports-reference.com. Arxivat de l'original el 2020-04-18. [Consulta: 2 març 2019].
* ↑ Feodora Schenk (neé zu Solms) a trackfield.brinkster.net
# Fernand Vandernotte

Fernand Vandernotte (francès: Fernand Auguste Henri Marius Vandernotte) (Tillières, 12 de juliol de 1902 - Saint-Nazaire, 20 de gener de 1990) fou un remer francès que va competir durant la dècada de 1930.
El 1932 va prendre part en els Jocs Olímpics de Los Angeles, on quedà eliminat en sèries en la prova del dos sense timoner del programa de rem. Quatre anys més tard, als Jocs de Berlín, va guanyar la medalla de bronze de la prova del quatre amb timoner del programa de rem. Formà equip amb el seu germà Marcel Vandernotte, Jean Cosmat, Marcel Chauvigné i el seu fill, Noël Vandernotte.
En el seu palmarès també destaquen tres medalles al Campionat d'Europa de rem, una de plata, el 1934, i dues de bronze, el 1930 i 1933.

## Referències

* 1 2 «Fernand Vandernotte Olympic Results». sports-reference.com. Arxivat de l'original el 12 d’octubre 2012. [Consulta: 30 maig 2019].
# Fernando Altimani

Fernando "Nando" Altimani (Milà, 8 de desembre de 1893 – Milà, 2 de gener de 1963) va ser un atleta italià que va competir a començament del segle xx, principalment en proves de marxa.
El 1912 va prendre part en els Jocs Olímpics d'Estocolm, on guanyà la medalla de bronze en els 10 km marxa, en quedar rere George Goulding i Ernest Webb.
A banda d'aquest èxit, guanyà nou campionats nacionals de marxa, cinc dels 1.500 metres (1910, 1911, 1912, 1913, 1914) i quatre dels 10 km (1910, 1911, 1912, 1913).

## Referències

* ↑ «Nando Altimani Olympic Results». sports-reference.com. Arxivat de l'original el 18 de juliol 2014. [Consulta: 26 juliol 2016].
* ↑ «"CAMPIONATI "ASSOLUTI" ITALIANI SUL PODIO TRICOLORE – 1906 2012». sportolimpico.it. Arxivat de l'original el 24 de desembre 2012. [Consulta: 31 octubre 2012].
# Florence Barker

Florence Barker (Manchester, 1908 - 1986) va ser una nedadora britànica que va competir durant la dècada de 1920.
El 1924 va prendre part en els Jocs Olímpics de París, on va disputar dues proves del programa de natació. En els relleu 4 x 100 metres lliures guanyà la medalla de plata formant equip amb Constance Jeans, Grace McKenzie i Iris Tanner, mentre en els 100 metres lliures fou eliminada en sèries.

## Referències

* ↑ «Florence Barker Olympic Results». sports-reference.com. Arxivat de l'original el 19 de maig 2015. [Consulta: 3 maig 2017].
# Florica Bucur

Florica Bucur (valor desconegut, 18 de maig de 1959) és una ex-remadora romanesa que va competir durant les dècades de 1970 i 1980.
El 1980 va prendre part en els Jocs Olímpics de Moscou, on guanyà la medalla de bronze en la competició del vuit amb timoner del programa de rem. En el seu palmarès també destaca una medalla de bronze al Campionat del món de rem de 1981.

## Referències

* ↑ «Florica Bucur Olympic Results». sports-reference.com. Arxivat de l'original el 18 de desembre 2012. [Consulta: 11 octubre 2019].
* ↑ Rudern – Weltmeisterschaften – Achter – Damen. sport-komplett.de
# Florimond Rooms

Georges Florimond Rooms (1894 – ?) fou un aixecador belga que va competir a començaments del segle xx.
El 1920 va prendre part en els Jocs Olímpics d'Anvers, on disputà la prova del pes lleuger, per a aixecadors amb un pes inferior a 67,5 kg, del programa d'halterofília. En ella guanyà la medalla de bronze amb un pes total de 230,0 kg alçats.

## Referències

* ↑ «Florimond Rooms Olympic Results». sports-reference.com. Arxivat de l'original el 14 de setembre 2011. [Consulta: 30 juny 2017].
# Francesco Gargano

Francesco Gargano (Grammichele, Catània, 6 de maig de 1889 - Goteborg, Suècia, 29 d'octubre de 1985) va ser un tirador d'esgrima italià que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on disputà dues proves del programa d'esgrima. En la competició de sabre per equips guanyà la medalla d'or, mentre en la de sabre individual fou onzè.

## Referències

* ↑ «Francesco Gargano Olympic Results». sports-reference.com. Arxivat de l'original el 25 d'agost 2011. [Consulta: 4 setembre 2017].
# Franco Riccardi

Franco Riccardi (Milà, 13 de juny de 1905 - San Colombano al Lambro, 24 de maig de 1968) va ser un tirador d'esgrima italià, especialista en espasa, que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on va guanyar la medalla d'or en la prova d'espasa per equips del programa d'esgrima. Quatre anys més tard, a Los Angeles, guanyà la medalla de plata en la mateixa prova. La seva tercera i darrera participació en uns Jocs fou a Berlín, el 1936, on aconseguí dues medalles d'or: en les proves d'espasa per equips i espasa individual.
En el seu palmarès també destaquen cinc medalles al Campionat del Món d'esgrima, dues d'or, dues de plata i una de bronze.

## Referències

* 1 2 3 4 «Franco Riccardi Olympic Results». sports-reference.com. Arxivat de l'original el 6 de gener 2009. [Consulta: 2 octubre 2018].
# Copa montenegrina de futbol

La Copa montenegrina de futbol (en montenegrí: Kup Crne Gore, en serbi: Crnogorski fudbalski kup) és la segona competició futbolística de Montenegro. S'inicià la temporada 2006-07, després de la independència del país. El vencedor es classifica per la Copa de la UEFA.

## Historial

Font:
| Temporada | Campió | Resultat | Finalista | Seu | Espectadors |
| 2006-07 | FK Rudar (1) | 2-1 | FK Sutjeska | E. Ciutat de Podgorica, Podgorica | 8.000 |
| 2007-08 | FK Mogren (1) | 1-1 (prò.) (6-5 p) | FK Budućnost | E. Ciutat de Podgorica, Podgorica | 10.000 |
| 2008-09 | OFK Petrovac (1) | 1-0 (prò.) | FK Lovćen | E. Ciutat de Podgorica, Podgorica | 4.000 |
| 2009-10 | FK Rudar (2) | 2-1 | FK Budućnost | E. Ciutat de Podgorica, Podgorica | 6.000 |
| 2010-11 | FK Rudar (3) | 2-2 (prò.) (5-4 p) | FK Mogren | E. Ciutat de Podgorica, Podgorica | 5.000 |
| 2011-12 | FK Čelik Nikšić (1) | 2-1 | FK Rudar | E. Ciutat de Podgorica, Podgorica | 6.000 |
| 2012-13 | FK Budućnost (1) | 1-0 | FK Čelik | E. Ciutat de Podgorica, Podgorica | 6.000 |
| 2013-14 | FK Lovćen (1) | 1-0 | FK Mladost | E. Ciutat de Podgorica, Podgorica | 6.000 |
| 2014-15 | FK Mladost (1) | 2-1 (prò.) | OFK Petrovac | E. Ciutat de Podgorica, Podgorica | 5.000 |
| 2015-16 | FK Rudar (4) | 0-0 (prò.) (4-3 p) | FK Budućnost | E. Ciutat de Podgorica, Podgorica | 6.000 |
| 2016-17 | FK Sutjeska (1) | 1-0 | OFK Grbalj | E. Ciutat de Podgorica, Podgorica | 5.000 |
| 2017–18 | OFK Titograd (2) | 2–0 | FK Igalo | E. Ciutat de Podgorica, Podgorica | 5.500 |
| 2018–19 | FK Budućnost (2) | 4–0 | FK Lovćen | E. Ciutat de Podgorica, Podgorica | 9.000 |
| 2019–20 | Cancel·lat a causa de la pandèmia de la COVID-19 | Cancel·lat a causa de la pandèmia de la COVID-19 | Cancel·lat a causa de la pandèmia de la COVID-19 | Cancel·lat a causa de la pandèmia de la COVID-19 | Cancel·lat a causa de la pandèmia de la COVID-19 |
| 2020–21 | FK Budućnost (3) | 3–1 | FK Dečić | E. Ciutat de Podgorica, Podgorica | 1.200 |
| 2021–22 | FK Budućnost (4) | 1–0 | FK Dečić | E. Ciutat de Podgorica, Podgorica | 5.000 |
| 2022–23 | FK Sutjeska (2) | 1–1 (prò.) (4-3 p) | FK Arsenal | E. Ciutat de Podgorica, Podgorica | 3.500 |
| 2023–24 | FK Budućnost (5) | 2–1 | FK Jezero | E. Ciutat de Podgorica, Podgorica | 5.000 |
* ↑ Capacitat limitada a causa de la pandèmia de la COVID-19.

## Referències

* ↑ «Montenegro - List of Cup Finals». RSSSF. [Consulta: 19 setembre 2011].

## Enllaços externs

* Associació de Futbol de Montenegro Arxivat 2016-01-11 a Wayback Machine.
# Frank Loomis

Frank Farmer Loomis, Jr. (Saint Paul, Minnesota, 22 d'agost de 1896 - New Port Richey, Florida, 4 d'abril de 1971) va ser un atleta estatunidenc, especialista en els 400 metres tanques, que va competir a començaments del segle xx.
El 1920 va prendre part en els Jocs Olímpics d'Anvers, on disputà la prova dels 400 metres tanques del programa d'atletisme. En ella guanyà la medalla d'or en superar els seus compatriotes John Norton i August Desch, alhora que establí un nou rècord del món de la distància amb un temps de 54.0".
El 1917 i 1918 guanyà el campionat de l'AUU de les 220 iardes tanques i el 1920 el de les 440 iardes tanques.

## Millors marques

* 110 metres tanques. 15.0"(1918)
* 400 metres tanques. 54.0" (1920)

## Referències

* 1 2 «Frank Loomis Olympic Results». sports-reference.com. Arxivat de l'original el 3 de setembre 2011. [Consulta: 14 novembre 2017].
* ↑ Frank Loomis a trackfield.brinkster.net
# František Králík

František Králík (Zlín, 12 d'abril de 1942 - Hranice, 7 de setembre de 1974) fou un jugador d'handbol txecoslovac, que va competir durant les dècades de 1960 i 1970.
El 1972 va prendre part en els Jocs Olímpics de Múnic, on guanyà la medalla de plata en la competició d'handbol.

## Referències

* ↑ «František Králík Olympic Results». sports-reference.com. Arxivat de l'original el 18 d’abril 2020. [Consulta: 4 juny 2019].
* ↑ František Králík a olympic.cz
# Lorenz Clasen

Lorenz Clasen (Düsseldorf, 14 de desembre de 1812 - Leipzig, 31 de maig de 1899) va ser un pintor i autor alemany; més conegut per la seva pintura sovint reproduïda, "Germania auf der Wacht am Rhein" (Germania a la Guàrdia del Rin), a l'ajuntament de Krefeld, que es va inspirar en la cançó popular Die Wacht am Rhein.

## Biografia

A petició del seu pare, va començar estudiant dret a la Universitat de Bonn, però va passar a la Kunstakademie Düsseldorf el 1829, on va estudiar art amb Rudolf Wiegmann. Les seves primeres obres eren majoritàriament de naturalesa religiosa.
A més de la pintura, va treballar com a crític d'art; proporcionant ressenyes per a nombroses publicacions locals i estrangeres. El 1842 es va traslladar a Neuwied, on va ser tutor del príncep Maximilià. Durant els anys següents, va produir pintures històriques i va crear frescos per a l'Ajuntament d'Elberfeld (actualment el Museu Von der Heydt).
Durant la Revolució, va exercir com a comandant adjunt de la Bürgerwehr (comitè de vigilància). Quan el seu cosí, Lorenz Cantador, va dimitir, va ser ascendit a comandant.
De 1847 a 1849, va ser redactor en cap de la Düsseldorfer Monathefte, mensual satíric. Després, després d'una breu estada a Berlín, es va establir definitivament a Leipzig a principis de la dècada de 1850. Mentre allà, va exercir com a editor al Familien-Journal. Més tard, va produir "Germania at Watch by the Sea", però maig es va fer tan popular com l'original.

## Escrits seleccionats

* Lagerscenen, gesammelt auf dem Manöver zu Salzkotten, (Escenes de campaments, recollides sobre maniobres a Salzkotten... un assaig humorístic), 1836
* Des Kunstfreundes Reiseabenteuer (An Art-Friendly Travel Adventure), Hoffmann & Campe 1847 (Publicat amb el nom de "Lorenz Hempel") Text complet en línia @ Google Books
* Der Einzug des Teufels in Leipzig, von einem Inspirirten – ein Büchlein für Kluge und Dumme (L'entrada del diable a Leipzig... un llibre inspirador per a savis i ximples), originàriament confiscat perquè "ofenia l'església", però més tard es va tornar a publicar.
* Erlebtes und Verwebtes; aus der Schreibmappe eines Malers. (El quotidià i l'estrany: del quadern d'un pintor), Novel·les.

## Referències

* 1 2 3 Clasen, Lorenz", Allgemeine Deutsche Biographie (ADB) (en alemany), vol. 47, Leipzig: Duncker & Humblot, pp. 496–497
* ↑ «Willkommen beim Portal der Archive in NRW», 11-04-2018. Arxivat de l'original el 2018-04-11. [Consulta: 26 juliol 2023].
# Frantz Reichel

François Étienne "Frantz" Reichel (París, 16 de març de 1871 – París, 24 de març de 1931) va ser un esportista francès pluridisciplinari que va competir a cavall del segle xix i el segle xx. Destacà com a atleta, jugador de rugbi al Racing Métro 92 i al Sporting Club Universitaire de France, campió de boxa, bon tirador d'esgrima i gimnasta, alhora que fou un pioner en la indústria de l'automòbil. Fou president de nombrosos clubs esportius, del Comité d'organisation des jeux olympiques dels París i Chamonix, de la Federació d'Hoquei de França i la Federació Internacional, així com cofundador de l'Associació Internacional de Premsa Esportiva (AIPS), de la qual fou el primer president entre 1924 i 1932.
El 1896 va prendre part en els Jocs Olímpics d'Atenes, on disputà la cursa dels 400 metres lliures i els 110 metres tanques. En aquesta segona cursa arribà a la final, però no la va poder disputar per estar ajudant a Albin Lermusiaux en la marató.
Quatre anys més tard va prendre part en els Jocs Olímpics de París, on guanyà la medalla d'or en la competició de rugbi.

## Referències

* ↑ AIPS History (1924–2014) Arxivat 2015-04-13 a Wayback Machine.. aipsmedia.com
* 1 2 3 «Frantz Reichel Olympic Results». sports-reference.com. Arxivat de l'original el 6 de novembre 2012. [Consulta: 26 octubre 2015].
# François Borde

François Borde (Lorda, Alts Pirineus, 8 de desembre de 1899 - Baiona, Pirineus Atlàntics, 15 de desembre de 1987) va ser un jugador de rugbi a 15 francès que va competir a començaments del segle xx.
El 1920 va ser seleccionat per jugar amb la selecció francesa de rugbi a 15 que va prendre part en els Jocs Olímpics d'Anvers, on guanyà la medalla de plata. Quatre anys més tard va formar part de l'equip olímpic francès que guanyà la medalla de plata en la competició de rugbi.
A nivell de clubs jugà al Tarbes (1916-1919), Racing club de France (1919-1921) i Stade toulousain (1921-1928+/-30). Guanyà la Copa de l'Esperança de 1919; 5 edicions del Campionat de França (1922, 1923, 1924, 1926 i 1927); 9 edicions del Campionat dels Pirineus (de 1921 a 1926 i de 1928 a 1930) i una edició del Campionat de París, el 1920.
Entre 1920 i 1926 jugà 12 partits amb la selecció nacional.

## Bibliografia

* Borde remplacera Crabos -comme capitaine- dans l'équipe de France de rugby, Le Miroir des sports, 14 febrer 1924, p.103 (per R.-W.Magnanou).

## Referències

* ↑ «François Borde Olympic Results». sports-reference.com. Arxivat de l'original el 6 de gener 2009. [Consulta: 25 setembre 2017].
* ↑ François Borde a olympic.org
* ↑ François Borde a espnscrum.com